《华山》
唐代·郑谷

峭仞耸巍巍，晴岚染近畿。
孤高不可状，图写尽应非。
绝顶神仙会，半空鸾鹤归。
云台分远霭，树谷隐斜晖。
坠石连村响，狂雷发庙威。
气中寒渭阔，影外白楼微。
云对莲花落，泉横露掌飞。
乳悬危磴滑，樵彻上方稀。
淡泊生真趣，逍遥息世机。
野花明涧路，春藓涩松围。
远洞时闻磬，群僧昼掩扉。
他年洗尘骨，香火愿相依。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。